Awards for services to the society handed out on 1 August 2017 after the AGM during the evening function.
Ram verkoop tydens Nasionale Skou
SAVM Nasionale Vagkompetisie
SAVM Slaglammers maak skoonskip
Theo Coetzee van Postmasburg (30 jaar), Hennie Blomerus van Steynsburg (25 jaar), Regter Fouché Jordaan van Bloemfontein (25 jaar), Johann Strauss van Calvinia (40 jaar), Buks de Wet van Graaff-Reinet (40 jaar), Henning Vorster van Middelburg (60 jaar), Hannes Hanekom van Eendekuil (60 jaar) is nie op foto nie.
Voor is Wouter Theron jnr van Bethal (40 jaar) en Koos de Wet van Graaff-Reinet (20 jaar).
Swartland Kampioen Slaglam
Ouer stoete vereer op 2015 AJV
Die vyfling met hulle uitsonderlike moeder 13-066 HWB
Op die foto is die lammers 90 dae oud en weeg gesamentlik 189kg, met die swaarste lam reeds 42kg. Hulle was verwek met natuurlike paring met ram 13-091 HWB. Die ooi het normaal gelam sonder enige hulp. Die lammers het tot op vyf weke ouderdom elk 500ml “Suromel vir lammers” as byvoeding ontvang. Die ooi met haar vyfling het bedags op rooigras weiding gewei en het saans lamhokkiekorrels in die kraal ontvang.
SAVM vereer Koos Pansegrouw
2014 SAVM Toekennings
2013 SAVM Toekennings
Tydens die Algemene Jaarvergadering van die SA Vleismerino Telers is twee Wes-Kapenaars vereer met oorkondes van die genootskap vir hulle jarelange en onbaatsugtige diens ter bevordering van die SA Vleismerino ras. Hulle onderskeie bydraes word erken en waardeer deur die genootskap en sy lede.
V.l.n.r. : Mnr Jimmy van der Spuy van Adderley Boerdery in Durbanville, Manie Lombard (herverkose president van die SAVM telersgenootskap) van Oranjeville en regs is dr LG (Blackie) Swart van Vredebest Plase by Klapmuts.
2013 SA Vleismerino Nasionale Vagkompetisie Uitslae
Verlede week op 21 Maart 2013 is die Nasionale Vagkompetisie vir SA Vleismerino wol in Bloemfontein beoordeel. Dit vind plaas onder die vaandel van die NWKV (Nasionale Wolkwekers Vereniging) en die beoordelaars was mnre Jan Louis Venter van die NWKV in Bloemfontein (Produksie Adviseur) en Robert Scott van BKB hoofkantoor in P.E. (Hoof van Wol – Oos). BKB het die vagkompetisie moontlik gemaak met ‘n borgskap. Dit word sedert 1985 jaarliks aangebied en is begin deur Gerald van Heerden wat destyds in diens van die NWKV was.
Daar was 60 van die beste vagte wat vanoor die hele land ingeskryf was, uitgestal in Bloemfontein by die Skougronde en die uitslae was as volg:
Ramvagte: (Punte behaal uit 100 in hakies)
1. Kampioen Ramvag (88%) - Hugo Wiehahn en seuns van die plaas Tussenbeide in Caledon
2. Reserwe Kampioen Ramvag (86%) - Hugo Wiehahn en seuns van die plaas Tussenbeide in Caledon
3. 3de Plasing Ramvag (85%) - Hugo Wiehahn en seuns van die plaas Tussenbeide in Caledon
1. Kampioen Ooivag (88%) - Buks & Koos de Wet van die plaas Allemanskraal in Graaff-Reinet
2. Reserwe Kampioen Ooivag (85%) - Johann Strauss van die plaas Platberg in Calvinia
3. 3de Plasing Ooivag (81%) - Buks & Koos de Wet van die plaas Allemanskraal in Graaff-Reinet
Groep van 3 vagte:
1. Kampioen groep vagte - Hugo Wiehahn en seuns van die plaas Tussenbeide in Caledon
2. Reserwe Kampioen groep vagte - Buks & Koos de Wet van die plaas Allemanskraal in Graaff-Reinet
3. 3de Plasing vir groep vagte - Johann Strauss van die plaas Platberg in Calvinia
Meeste Punte in Vagkompetisie 2013:
Hugo Wiehahn en seuns van die plaas Tussenbeide in Caledon
V.l.n.r. : Buks de Wet, Koos de Wet, Robert Scott en Hugo Wiehahn by die Kampioen Ooi- en Ramvagte.
Tydens die onlangse Algemene Jaarvergadering van die SA Vleismerino Telersgenootskap is drie van die ouer telers en ware strydrosse, vereer met Oorkondes vir hulle jarelange ywer om die ras te bevorder en hulle voortgesette betrokkenheid by veilings, skoue en doelgerigte teling van SA Vleismerino’s. Hulle is al drie bo 77 jaar, wat ‘n prestasie!
Foto regs: v.l.n.r. George Smith van Dordrecht, Johnny van Riet van Excelsior, Buks de Wet van Graaff-Reinet en Manie Lombard van Oranjeville (herverkose president van die SA Vleismerino Telers) wat die oorkondes oorhandig het.
CMW Kampioen Ramteler 2012
Die wolmakelaar CMW (Cape Mohair & Wool) van Port Elizabeth borg elke jaar die toekenning.
Vanjaar was Manie van Niekerk van die stoet Hermanusgeluk naby Kroonstad aangewys as CMW Kampioen Ramteler by die SA Vleismerino Nasionale Kampioenskappe 2012.
Links op die foto is John Melville van CMW wat die prys oorhandig het.
BKB Victor Ludorum 2012
Op die foto oorhandig Fanie Ferreira van BKB die toekenning " Victor Ludorum wisseltrofee " aan Jan van Biljon van Niekerksrus stoet naby Viljoenskroon.
Dis die 18de agtereenvolgende keer dat van Biljon die vertoner was wat die meeste punte behaal het tydens die skou vir SA Vleismerino's en dus die Victor Ludorum trofee weer verower het.
Jan van Biljon het 53 punte behaal en die naaswenner was Manie van Niekerk wat met 38 punte, die 2de meeste punte behaal het.
Op die foto is die beoordelaars wat vanjaar die SA Vleismerino skape
beoordeel het in Bloemfontein.
V.l.n.r. Whellan Simkin van Dewetsdorp, Jacques Potgieter van Winburg, Manie Lombard van Oranjeville en George Latsky van CMW in Ermelo.
Grootste Klas Ooit
Vanjaar was daar 94 ramme in een klas beoordeel in die ring. Dit was in klas 15 vir ramme onder 24 maande wat 130 -140 kg weeg waar daar so baie ramme vertoon is. Die vorige meeste was 82 in hierdie klas. Hierdie ramme sal bykans almal gedurende Augustus en September op SA Vleismerino ramveilings aangebied word.
Die gehalte was wêreldklas en die beoordelaars moes kopkrap om die wenners aan te wys – sien foto wat tydens die beoordeling van klas 15 geneem is.
Die Nasionale Vagkompetisie vir SA Vleismerino wol word jaarliks aangebied saam met die Kampioenskapskou. Dit vind plaas onder die vaandel van die NWKV en word geborg deur BKB.
Op die foto is v.l.n.r. Jan-Louis Venter van die NWKV in Bloemfontein wat een van die wolbeoordelaars was, Johann Strauss van Calvinia wat die Kampioen Ooivag ingeskryf het, Whellan Simkin van Dewetsdorp wat die beste groep van 3 vagte ingeskryf het, Jan van Biljon van Viljoenskroon wat die Kampioen Ramvag ingeskryf het en regs staan Robert Scott van BKB in P.E. wat die ander wolbeoordelaar was.
Die gehalte van die wolvagte wat ingeskryf was, was besonder goed volgens die twee beoordelaars.
BKB Teler van Kampioene 2012
Mnr Manie van Niekerk van Hermanusgelukstoet naby Kroonstad het vanjaar vir die eerste keer die gesogte toekenning wat jaarliks geborg word deur BKB, ontvang.
Hy het die meeste Kampioene vertoon tydens die 3 dae waarop die SA Vleismerino Nasionale Kampioenskappe aangebied was.
Fanie Ferreira staan regs op die foto en hy is die BKB Bestuurder Vesel - Noordstreek en woon in Bloemfontein.